CELEX: 22021D1330
Language: et
Date: 2021-06-29 00:00:00
Title: AKV-ELi suursaadikute komitee otsus nr 1/2021, 29. juuni 2021, millega muudetakse AKV-ELi suursaadikute komitee otsust nr 3/2016 seoses ettevõtluse arenduskeskusega [2021/1330]

12.8.2021   
               
               
                  ET
               
               
                  Euroopa Liidu Teataja
               
               
                  L 290/1
               
            
         AKV-ELI SUURSAADIKUTE KOMITEE OTSUS nr 1/2021,
         29. juuni 2021,
         millega muudetakse AKV-ELi suursaadikute komitee otsust nr 3/2016 seoses ettevõtluse arenduskeskusega [2021/1330]
         AKV-ELi SUURSAADIKUTE KOMITEE,
         võttes arvesse ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahelist koostöölepingut, millele on alla kirjutatud 23. juunil 2000 Cotonous, (1)
         
         ning arvestades järgmist:
         
                     (1)
                  
                  
                     Partnerluslepingu ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 (2) (edaspidi „AKV-ELi partnerlusleping“) artikli 15 lõikes 4 on sätestatud, et AKV-ELi ministrite nõukogu võib delegeerida volitused AKV-ELi suursaadikute komiteele.
                  
               
                     (2)
                  
                  
                     19. ja 20. juunil 2014 Nairobis toimunud AKV-ELi ministrite nõukogu 39. istungil vastu võetud ühisdeklaratsioonis lepiti kokku jätkata ettevõtluse arenduskeskuse (edaspidi „EAK“) tegevuse nõuetekohast lõpetamist. Selleks otsustas AKV-ELi ministrite nõukogu delegeerida AKV-ELi suursaadikute komiteele volitused, et võtta vastu selle küsimusega tegelemiseks vajalikud otsused.
                  
               
                     (3)
                  
                  
                     AKV-ELi suursaadikute komitee võttis 12. juulil 2016. aastal vastu otsuse nr 3/2016, (3) millega muudeti AKV-ELi partnerluslepingu III lisa, et viia sisse vajalikud muudatused, kehtestada EAK uus õigusraamistik alates 1. jaanuarist 2017 ning säilitada EAK juriidilise isiku staatus üksnes tema likvideerimise eesmärgil kõnealusest kuupäevast alates.
                  
               
                     (4)
                  
                  
                     Otsuse nr 3/2016 artikli 2 lõike 1 kohaselt vastutab kuraator passiivse faasi, kus EAK jätkab tegutsemist üksnes oma likvideerimise eesmärgil, rakendamise eest alates 1. jaanuarist 2017 nelja aasta jooksul või kuni EAK on täitnud kõik oma kohustused ja realiseerinud kogu oma vara, olenevalt sellest, kumb saabub varem.
                  
               
                     (5)
                  
                  
                     31. detsembriks 2020 ei olnud EAK täitnud kõiki oma kohustusi ja realiseerinud kõiki oma varasid. Seetõttu on vaja muuta otsust nr 3/2016, et tagada passiivse faasi nõuetekohane rakendamine kuraatori juhtimise all ning lõpetada kõnealune faas. Järjepidevuse tagamiseks tuleks otsuse nr 3/2016 muudatust kohaldada alates 1. jaanuarist 2021,
                  
               ON VASTU VÕTNUD KÄESOLEVA OTSUSE:
         
            Artikkel 1
            AKV-ELi suursaadikute komitee otsuse nr 3/2016 artikli 2 lõige 1 asendatakse järgmisega:
            
               
                  „1.   Euroopa Komisjon sõlmib lepingu kuraatoriga, et tagada passiivse faasi rakendamine alates 1. jaanuarist 2017 kuni EAK on täitnud kõik oma kohustused ja realiseerinud kogu oma vara.“
               
            
         
         
            Artikkel 2
            Artiklit 1 kohaldatakse alates 1. jaanuarist 2021.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 29. juuni 2021
            
               
                  AKV-ELi ministrite nõukogu nimel
               
               
                  AKV-ELi suursaadikute komitee nimel
               
               
                  eesistuja
               
               Moses Kouni MOSE
            
         
         
            (1)  EÜT L 317, 15.12.2000, lk 3.
         
            (2)  Koostööleping ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 (EÜT L 317, 15.12.2000, lk 3).
         
            (3)  AKV-ELi suursaadikute komitee 12. juuli 2016. aasta otsus nr 3/2016 AKV-ELi partnerluslepingu III lisa läbivaatamise kohta [2016/1163] (ELT L 192, 16.7.2016, lk 77).